Գյուղատնտես

«Գյուղատնտես», պատկերազարդ շաբաթաթերթ (1913 թվականից՝ երկշաբաթաթերթ)։ Թիֆլիսի հայ գյուղատնտեսական և տնայնագործական ընկերության հրատարակություն։

Պատմություն 
Լույս է տեսել 1909-1914 և 1916-1917 թվականներին Թիֆլիսում։ Խմբագիրներ՝ Աշոտ Աթանասյան, Ավետիք Սահակ­յան։

Տպագրել է հոդվածներ այգեգործության, անասնապահության, բամբակագործության, գյուղատնտեսական մեքենաների, տնկիների ու սերմերի վերաբերյալ, վիճակագրական տվյալներ՝ Այսրկովկասում գործող գյուղատնտեսական ձեռնարկությունների մասին, աջակցել գյուղատնտեսական դասընթացներին, հրատարակել «Գյուղատնտեսի գրադարան» մատենաշարը, հիմնադրել գյուղատնտեսական ապրանքների և ձեռարվեստի նմուշների թանգարան (1909)։ 

1912 թվականից հանդեսին կից լույս է ընծայել «Նոր առողջապահիկ» երկշաբաթաթերթը։

Հայկական տնտեսական պարբերականներ
Ռուսական կայսրության հայկական թերթեր